Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Ezért szükségesnek tartotta az országgyûlési biztos, hogy jogi szabályozás rendelkezzen a telephelyek nyitvatartási idejérõl, vagy legalábbis korlátozó intézkedést tehessen szükség esetén az engedélyezõ hatóság. Zajpanasz esetén az elsõfokú környezetvédelmi hatóság a módosított 12/1983. (V. 20.) MT rendelet szerint jár el. Az országgyûlési biztos megállapította, hogy a zajpanaszok többségében a mért határértékek nem haladták meg a jogszabályban meghatározottakat,
Paragraph Index: 347

Ezért szükségesnek tartotta az országgyûlési biztos, hogy jogi szabályozás rendelkezzen a telephelyek nyitvatartási idejérõl, vagy legalábbis korlátozó intézkedést tehessen szükség esetén az engedélyezõ hatóság. Zajpanasz esetén az elsõfokú környezetvédelmi hatóság a módosított 12/1983. (V. 20.) MT rendelet szerint jár el. Az országgyûlési biztos megállapította, hogy a zajpanaszok többségében a mért határértékek nem haladták meg a jogszabályban meghatározottakat, és ezért az eljáró hatóságok érdemi, a lakossági panaszokat megszüntetõ intézkedéseket nem tudtak tenni. A zajbírság kiszabása szintén nem jelent megoldást a lakossági panaszokra. A vizsgálat feltárta, hogy az önkormányzatok hivatalai nehéz helyzetben vannak a zaj- és légszennyezési panaszok kivizsgálásához szükséges anyagi források tekintetében. A kormányrendelet ezt a kérdést nem is említi, ezért az országgyûlési biztos a jogszabály ez irányú kiegészítésére tett ajánlást. A jogszabályok a létesítmények zajkibocsátás elleni védelmére többféle hatósági eszközt is tartalmaznak, de a jegyzõk ezekkel ritkán élnek. Az országgyûlési biztos ezért felhívta az engedélyezõ hatóságok figyelmét – a telepengedélyezési eljáráson kívüli, de az ott folytatni kívánt tevékenységhez kapcsolódó – más hatósági eljárások igénybevételére, pl. a birtokvédelmi eljárás, a vállalkozói igazolvány visszavonásának, illetve cégbírósági törvényességi felügyeleti eljárás kezdeményezésének lehetõségére. A vizsgálat során felmerült az a kérdés is, hogy szükség van-e bizonyos tevékenységek esetén a kormányrendelet minden pontjának alkalmazására, mint a kézmûves tevékenységekre (pl. hímzés, kézi szövés). Az országgyûlési biztos megfontolandónak tartotta a tevékenységek további differenciálását, fõleg annak felülvizsgálatát, hogy az egyszemélyes vállalkozásoknál szükség van-e a kormányrendeletben részletezett valamennyi eljárási cselekmény elvégzésére, vagy mód van-e egy ún. „egyszerûsített” eljárás alkalmazási lehetõségére. Több panasz vizsgálata során tapasztalta az országgyûlési biztos, hogy a már mûködõ telephely üzemeltetõje megkérte a telepengedélyt, és amikor kiderült, hogy az övezeti besorolás, vagy a szakhatóság állásfoglalása alapján a kérelemben feltüntetett telepen az adott tevékenység nem végezhetõ, a kérelmezõ kérelmét visszavonta és a jegyzõ megszüntette az eljárást. A környezetben élõknek a zaj, por miatti panasza azonban így elbírálatlan maradt. Ezekben az ügyekben intézkedésre hívta fel a jegyzõket, illetõleg a környezetvédelmi hatóságokat. A tapasztalatokat összegezve megállapította, hogy az eltérõ jogértelmezési és joggyakorlati problémák az ipari tevékenységet végzõ telephelyek környezetében élõk számára olyan nagyfokú jogbizonytalanságot eredményeznek, amely csak a jogszabályok módosításával és egymással összhangba hozásával oldható fel. A jogbiztonság hiánya kihatással van a panaszosoknak a tulajdonhoz, valamint az egészséges környezethez fõzõdõ alkotmányos jogaira. A rendelet azon hiányossága pedig, hogy nem minden telepengedélyezési eljárást kell megelõznie építésügyi hatósági eljárásnak, továbbá hogy az engedélyezõ határozatról nem kell – legalább – a szomszédokat értesíteni, a panaszosoknak a jogorvoslathoz fûzõdõ alkotmányos jogaival összefüggésben okoz visszásságot. Az országgyûlési biztos a telepengedélyezési eljárásról szóló kormányrendelet módosítását, illetõleg kiegészítését kezdeményezte az alábbiak szerint. Felkérte

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes